ai4bharat/Pralekha huggingface dataset:
பாதுகாப்பு அமைச்சகம்
ஒருங்கிணைந்த பட்டமளிப்பு அணிவகுப்பு நிகழ்ச்சியில் விமானப்படை தளபதியின் உரை
விமானப்படை அகாடமியில் இன்று  நடைபெற்ற ஒருங்கிணைந்த பட்டமளிப்பு அணிவகுப்பு நிகழ்ச்சியில் விமானப்படை தளபதி ஆற்றிய உரை பின்வருமாறு:
• விமானப்படை தலைமை பயிற்சித் தளபதி அவர்களே, விமானப்படை அகாடமியின் தளபதி அவர்களே, காணொலி வாயிலாக இந்த நிகழ்வைக் காணும் பெற்றோர் மற்றும் உறவினர்களே, பயிற்றுனர்களே, அணிவகுப்பில் பங்கேற்கும் வீரர்களே.
• ‘குடியரசுத் தலைவரின் ஆணை’களை பெறவிருக்கும் 161 பட்டம் பெறும் அதிகாரிகளுக்கு எனது வாழ்த்துகள்.
• தங்களது பயிற்சியின்போது தலைசிறந்து செயலாற்றி விருதுகளை வென்றவர்களுக்கும், விங்ஸ் விருதுகளைப் பெறவிருக்கும் இந்திய கடற்படையைச் சேர்ந்த 6 அதிகாரிகள் மற்றும் இந்திய கடலோரக் காவல்படையைச் சேர்ந்த 5 அதிகாரிகளுக்கும் வாழ்த்துகள்.
• கொவிட் தொற்றினால் உங்களது பயிற்சியில் இடையூறு ஏற்பட்டபோதும் உரிய காலத்தில் நீங்கள் அனைவரும் பயிற்சியை நிறைவு செய்ததனால் இந்த நிகழ்வு வரலாற்று முக்கியத்துவம் பெறுகிறது. இதுவரை இல்லாத வகையில் கடற்படை அகாடமி கடந்த ஓராண்டில் 20,500 மணி நேரம் பயணித்துள்ளது. நமது பயிற்சித் திட்டத்தில் குறிப்பிடத்தக்க மேம்பாட்டு அம்சங்களை செயல்படுத்தி இந்த மைல்கல் சாதனையை எட்டியதற்காக எனது சிறப்பு பாராட்டுகள்.
• பயிற்சி காலத்தில் தங்களது மகள், மகனுக்கு உறுதுணையாக இருந்த அனைத்து பெற்றோர்களுக்கும் எனது நன்றியைத் தெரிவித்துக் கொள்ள விரும்புகிறேன். இந்திய விமானப்படையின் தன்னம்பிக்கை வாய்ந்த அதிகாரிகளாக மாணவர்கள் மாறியிருப்பதற்கு பெற்றோரான உங்களது வழிகாட்டுதல், ஆதரவு மற்றும் ஊக்கமளிப்பு முக்கிய காரணம் என்பதை எண்ணி நீங்கள் பெருமை கொள்ள வேண்டும்.
• இதுபோன்ற தருணத்தில் விமானப்படையில் இணைவது உங்களுக்குக் கிடைத்த அதிர்ஷ்டம். துல்லியமாக இலக்குகளை அழிக்கும் ஆயுதங்களுடன் விமான ஓட்டிகள் பணியாற்றுவார்கள். போர் போன்ற தருணங்களில் சமமான பங்களிப்பை வழங்கும் வகையில் நவீன ரக ஹெலிகாப்டர்கள் நம்மிடையே உள்ளன.
• இந்திய விமானப்படை, கொவிட்-19 பெருந்தொற்றுக்கு எதிரான போராட்டத்திலும் ஆக்கப்பூர்வமான உதவிகளை அளித்து வருகிறது. விமானப்படை வீரர்களுக்கு முறையான தடுப்பூசி செலுத்தப்பட்டு, கொவிட் கட்டுப்பாடுகள் பின்பற்றப்பட்டு கொரோனா சம்பந்தமான அனைத்து பணிகளும் போர்க்கால அடிப்படையில் மேற்கொள்ளப்பட்டன. கொவிட் சம்மந்தமான அவசரகால உபகரணங்களைக் கொண்டு செல்வதில் இந்திய விமானப்படை முடுக்கிவிடப்பட்டது. பிராணவாயு டேங்கர்கள் மற்றும் இதர மருத்துவ உபகரணங்களை உள்நாடு மற்றும் சர்வதேச நாடுகளிலிருந்து கொண்டு வருவதற்காக நமது விமானங்கள் சுமார் 3800 மணி நேரங்கள் பயணம் செய்துள்ளன. இது போன்ற ஒரு தருணத்தில் நீங்கள் களத்தில் இணைகிறீர்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728457
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
சர்வதேச தரத்திலான மாணவர் மதிப்பீட்டுத் திட்டத்தில் இந்தியா சேர வழிவகுக்கும் ஒப்பந்தத்திற்கு மத்திய அமைச்சரவை ஒப்புதல்
வரும் 2021-ல் நடைமுறைப்படுத்தப்படும் சர்வதேச தரத்திலான மாணவர் மதிப்பீட்டுத் திட்டத்தில் இணைவதற்கு வகை செய்யும் ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை இன்று பின்னேற்பு ஒப்புதல் அளித்தது. இந்த ஒப்பந்தம், இந்தியாவுக்கும், பொருளாதார ஒத்துழைப்பு மற்றும் வளர்ச்சிக்கான நிறுவனத்துக்கும் இடையே மேற்கொள்ளப்பட்டது.
இந்தத் திட்டத்தில் சேர்வது, பள்ளிக்கல்வி முறையில் திறன் அடிப்படையிலான தேர்வுச் சீர்திருத்தங்களை அறிமுகப்படுத்தவும், பொருள் புரியாமல் மனப்பாடம் செய்யும் முறையிலிருந்து விடுபடவும் உதவும். மத்திய பள்ளிக்கல்வி வாரியமும், தேசிய கல்வி ஆய்வு மற்றும் பயிற்சிக் குழுமமும் இது தொடர்பான பணிகளில் பங்கேற்கவுள்ளன.
(
வணிகம் மற்றும் தொழில்துறை அமைச்சகம்
சிட்ரஸ் வகைப் பழங்கள் மற்றும் அதன் துணை தயாரிப்புகளின் ஏற்றுமதிக்கு ஐசிஏஆர் - மத்திய சிட்ரஸ் ஆராய்ச்சி மையத்துடன் வேளாண் மற்றும் பதப்படுத்தப்பட்ட உணவுப் பொருள் ஏற்றுமதி வளர்ச்சி ஆணையம்  புரிந்துணர்வு ஒப்பந்தம்
சிட்ரஸ் வகைப் பழங்கள் மற்றும் அதன் துணைத் தயாரிப்புகளின் ஏற்றுமதிக்கு ஐசிஏஆர் மத்திய சிட்ரஸ் ஆராய்ச்சி மையத்துடன் வேளாண் மற்றும் பதப்படுத்தப்பட்ட உணவுப் பொருள் ஏற்றுமதி வளர்ச்சி ஆணையம்  புரிந்துணர்வு ஒப்பந்தம் செய்துள்ளது. இந்தப் புரிந்துணர்வு ஒப்பந்தம் சிட்ரஸ் வகைப் பழங்களை உற்பத்தி செய்யும் மாநிலங்களில் ஏற்றுமதியை ஊக்குவிக்கும்.
இந்த இரு நிறுவனங்களுக்கு இடையிலான கூட்டுறவு ஏற்றுமதியின் பன்முகத்தன்மையில் கவனம் செலுத்தும். வேளாண் தயாரிப்புகளின் ஏற்றுமதியை அதிகரிக்கும். இதன் மூலம் இந்தியத் தயாரிப்புகள் சர்வதேசச் சந்தையை எட்டும். இந்தப் புரிந்துணர்வு ஒப்பந்தம் மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி, அபேடா தலைவர் டாக்டர் எம் அங்கமுத்து இடையே நாக்பூரில் சமீபத்தில் கையெழுத்தானது. இந்த ஒப்பந்தம், விவசாய உற்பத்தியாளர் சங்கங்கள், விவசாய உற்பத்தியாளர் நிறுவனங்களுக்கு வழிகாட்டுவதோடு அவற்றை சர்வதேச சந்தையுடன் இணைக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762963
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பிரதமரின் விரைவுசக்தி தேசிய பெருந்திட்டம் – 22 பசுமை எக்ஸ்பிரஸ் பாதைகள், 23 முக்கிய கட்டமைப்புத் திட்டங்கள், 35 பலவகை போக்குவரத்துகள் மற்றும் இதர நெடுஞ்சாலைத் திட்டங்கள் பலவகை தொடர்புக்கு உத்தேசிக்கப்பட்டுள்ளன
பலவகை போக்குவரத்தை மேம்படுத்துவதையும் நாடுமுழுவதும் கடைசி மைல் தொடர்பையும் நோக்கமாகக் கொண்டு “பிரதமரின் விரைவுசக்தி தேசிய பெருந்திட்டத்தில்” சாலைப்போக்குவரத்து மற்றும் நெடுஞ்சாலைகள் அமைச்சகம் குறிப்பிடத்தக்க முன்னேற்றத்தைக் கண்டுள்ளது.
தொழில்துறை தொகுப்பு மற்றும் பொருளாதார முனையங்களுக்கான கட்டமைப்பு தொடர்பு திட்டங்களின் அமலாக்கத்தில் ஒருங்கிணைந்த திட்டமிடல் மற்றும் ஒருங்கிணைந்த அமலாக்கத்திற்காக ரயில்வேக்கள், சாலைகள் உள்ளிட்ட 16 அமைச்சகங்களை ஒரு குடையின் கீழ் கொண்டு வந்திருக்கும் டிஜிட்டல் தளமாக “விரைவு சக்தி” உள்ளது.
பிரதமரின் விரைவு சக்தி தேசிய பெருந்திட்டத்தின் ஒரு பகுதியாக இந்த அமைச்சகம் 22 பசுமை எக்ஸ்பிரஸ் பாதைகள், 23 முக்கிய கட்டமைப்புத் திட்டங்கள், மற்றும் இதர நெடுஞ்சாலைத் திட்டங்களுக்கும் பாரத்மாலா திட்டம் மற்றும் இதர திட்டங்களின் ஒரு பகுதியாக 35 பலவகை போக்குவரத்து தொகுப்புகளுக்கும் திட்டமிட்டுள்ளது. முக்கியமான எக்ஸ்பிரஸ் பாதைகளில் பெங்களூரு - சென்னை எக்ஸ்பிரஸ் பாதையும், சென்னை – சேலம் எக்ஸ்பிரஸ் பாதையும் அடங்கும்.
பாரத் மாலா திட்டத்தின் முதல் கட்டத்தில் 35 பலவகை பொருள் போக்குவரத்து திட்டங்கள் அமலாக்கத்திற்கு அடையாளம் காணப்பட்டுள்ளன. இவற்றுள் ஒன்று சென்னை துறைமுக பொறுப்புக் கழகம் மற்றும் தொழில்துறை அமைப்பான சிப்காட் மூலம் தமிழ்நாடு அரசு ஆகியவை பங்களிப்புடன் மப்பேட்டில் அமையவிருக்கிறது.
“பிரதமரின் விரைவுசக்தி”யின் கீழ் நடைபெறும் திட்டங்களின் முன்னேற்றம் குறித்து மக்கள் அறிந்து கொள்ள கடந்த இரண்டு வாரங்களாக சமூக ஊடகங்கள் மூலம் சிறப்பு இயக்கத்தை அமைச்சகம் நடத்துகிறது. பசுமை எக்ஸ்பிரஸ் பாதைகள் பலவகை பொருள் போக்குவரத்து தொகுப்புகள், இழுவைரயில் பாதைகள் மற்றும் முக்கிய கட்டமைப்பு திட்டங்கள் பற்றி ட்விட்டர், முகநூல், இன்ஸ்டாகிராம், கூ போன்ற சமூக ஊடகங்களில் மக்களுக்கு அமைச்சகம் தெரிவிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1798494
குறு சிறு மற்றும் நடுத்தர தொழில் துறை அமைச்சகம்
இரட்டை அடுக்கு கதர் முகக்கவசங்களை உருவாக்கியுள்ள காதி மற்றும் கிராமப்புறத் தொழிற்சாலைகள் ஆணையம், அதிக அளவிலான தருவிப்பு ஆணைகளைப் பெற்றுள்ளது
இரட்டை அடுக்கு கதர் முகக்கவசம் ஒன்றை வெற்றிகரமாக உருவாக்கியுள்ள காதி மற்றும் கிராமப்புறத் தொழிற்சாலைகள் ஆணையம், அதை அதிக அளவில் விநியோகிப்பதற்கான தருவிப்பு ஆணைகளைப் பெற்றுள்ளது. அதன் வெற்றிக்கு மேலும் வலு சேர்க்கும் விதமாக, ஜம்மு, காஷ்மீர் அரசுக்கு மட்டுமே 7.5 லட்சம் கவசங்களை வழங்க ஒரு ஆர்டரை அது பெற்றுள்ளது. இதில், 5 லட்சம் முகக்கவசங்கள் ஜம்மு மாவட்டத்துக்கும், ஒரு லட்சத்து நாற்பதாயிரம் புல்வாமா மாவட்டத்துக்கும், ஒரு லட்சம் உதம்பூர் மாவட்டதுக்கும் மற்றும் 10,000 குப்வாரா மாவட்டத்துக்கும் விநியோகிக்கப்படும். இந்த மாவட்டங்களின் வளர்ச்சி ஆணையர்களின் உதவிக்காக ஏப்ரல் 20க்குள் இந்த முகக்கவசங்கள் வழங்கப்படும். மூன்று மடிப்புகள், முடிச்சு போடுவதற்காக முனைகளில் நான்கு வசதிகள் ஆகியவற்றோடு 7 அங்குல நீளமும் 9 அங்குல அகலத்திலுமாக மறுபடியும் உபயோகிக்கக் கூடிய இந்தக் கவசம் உள்ளது.
ஜம்முவுக்கு அருகில் உள்ள நக்ரொட்டாவில் உள்ள காதி தையல் நிலையம் தற்போது முகக்கவசம் தைக்கும் நிலையமாக மாற்றப்பட்டு, ஒரு நாளைக்கு 10,000 முகக்கவசங்கள் அங்கு தயாராகின்றன. பல்வேறு சுய உதவிக் குழுக்களுக்கும், ஸ்ரீநகரிலும் அதனை சுற்றியுள்ள காதி நிறுவனங்களுக்கும் மிச்சமுள்ள ஆர்டர்கள் பகிர்ந்தளிக்கப்பட்டுள்ளன.
சிறப்பு சேவைகள் மற்றும் கட்டுரைகள்
சுதந்திரத்தின் 75-வது ஆண்டுப்பெருவிழாவையொட்டி இந்திரா காந்தி அணு ஆராய்ச்சி மையம் பல்வேறு நிகழ்ச்சிகளை நடத்தியது
சுதந்திரத்தின் 75-வது ஆண்டுப் பெருவிழாவையொட்டி அணுசக்தித்துறை ஆகஸ்ட் 22 முதல் 28 வரை ஒருவார காலத்திற்கு பல்வேறு நிகழ்ச்சிகளை நடத்தியது. இந்தத்துறையின் பல்வேறு செயல்பாடுகளை பிரபலப்படுத்துவதற்கான நடவடிக்கைகளை இந்திரா காந்தி அணு ஆராய்ச்சி மையம் மேற்கொண்டது. தேசத்தின் சேவையில் அணுக்கள் என்பது இந்த விழிப்புணர்வு நிகழ்ச்சியின் மையப்பொருளாக இருந்தது. அணுசக்தி குறித்த உரைகள், அறிவியல் வினாடி-வினா, கதிர்வீச்சு குறித்த அனுபவ செயல்விளக்கம் ஆகியவற்றை உள்ளடக்கியதாக பள்ளிகள் மற்றும் கல்லூரிகளைச் சேர்ந்த மாணவர்களை கொண்டு விழிப்புணர்வு நிகழ்ச்சிகளுக்கு திட்டமிடப்பட்டிருந்தன. கல்பாக்கத்தில் உள்ள அணுசக்தி துறையின் மருத்துவமனையைச் சேர்ந்த மருத்துவர்கள் குழு அருகில் உள்ள பள்ளி மாணவர்களுக்கு சுகாதாரம் தொடர்பான உரைகளுக்கும், கலந்துரையாடல்களுக்கும் ஏற்பாடு செய்திருந்தது.
அணுசக்தித்துறையின் வரலாற்று சிறப்புமிக்க செயல்பாடுகளின் 75 முக்கியமான தேதிகளை பயன்படுத்தி 8 அரசு மேல்நிலைப்பள்ளிகளைச் சேர்ந்த 75 மாணவர்களால் “750 மேஜிக் சதுரங்கள்” உருவாக்கப்பட்டன.
மின்சாரத்துறை, வேளாண்மை, சுகாதாரம், தொழில்நுட்ப வளர்ச்சி ஆகியவற்றிற்கு அணுசக்தித்துறையின் பல்வேறு தொழில்நுட்பங்கள் எவ்வாறு பயன்பட்டுள்ளன என்பதை எடுத்துரைக்கும் விதமாக சிற்பக்கலைஞர் கஜேந்திரன் மணல் சிற்பத்தை உருவாக்கியிருந்தார். இதனை 20 ஆயிரத்திற்கும் அதிகமான மக்கள் பார்வையிட்டனர். தேச சேவையில் அணுக்கள் என்பதற்காக 28.08.2022-ல் எலியட்ஸ் கடற்கரையில் நடைபெற்ற அணு வாக்கத்தான் நிகழ்வில் பல்வேறு கல்லூரிகளைச் சேர்ந்த 150 மாணவர்கள் மற்றும் பொதுமக்கள் 250 பேர் கலந்துகொண்டனர்.
மத்திய பணியாளர் தேர்வாணையம்
மத்திய அரசு பணியாளர் தேர்வாணையம் , 2021 ஜூலை மாதம் இறுதி செய்த பணியாளர் தேர்வு முடிவுகள்
கீழ்கண்ட பணியாளர் தேர்வு முடிவுகளை, மத்திய அரசு பணியாளர் தேர்வாணையம், 2021 ஜூலை மாதம் இறுதி செய்துள்ளது. பரிந்துரைக்கப்பட்ட விண்ணப்பதாரர்களுக்கு, தபால் மூலம் தனியாகவும் தெரிவிக்கப்பட்டுள்ளது.
முழு விபரங்களுக்கு இந்த இணைப்பை பார்க்கவும்:
https://static.pib.gov.in/WriteReadData/specificdocs/documents/2021/aug/doc202182711.pdf
(Visitor Counter : 156
பிரதமர் அலுவலகம்
லச்சித் தினத்தை முன்னிட்டு லச்சித் போர்புகானுக்கு பிரதமர் அஞ்சலி
லச்சித் தினத்தை முன்னிட்டு லச்சித் போர்புகானுக்கு பிரதமர் திரு. நரேந்திர மோடி அஞ்சலி செலுத்தினார்.
“லச்சித் தினமான இன்று லச்சித் போர்புகானுக்கு நான் மரியாதை செலுத்துகிறேன். அசாமின் அற்புதமான கலாச்சாரத்தை உயர்த்திப் பிடித்ததற்கும், வீரம் மற்றும் தனிமனித கவுரவத்தை நிலை நிறுத்தியதற்கும் அவர் நினைவு கூரப்படுகிறார். அனைவருக்கும் சமத்துவம், நீதி மற்றும் சுயகௌரவம் எனும் கொள்கைகளில் அவர் உறுதியாக இருந்தார்” என்று பிரதமர் தனது டுவிட்டரில் கூறியுள்ளார்.
சிறுபான்மையினர் நலன் அமைச்சகம்
சிறுபான்மையினருக்கான கல்வி உதவித் தொகை
நாடுமுழுவதும் உள்ள மாநிலங்கள் மற்றும் யூனியன் பிரதேசங்களைச் சேர்ந்த புத்த மதத்தினர், கிறித்தவர், சமணர், முஸ்லீம், பார்சி, சீக்கியர் என அறிவிக்கப்பட்ட ஆறு சிறுபான்மை சமூகங்களில் பொருளாதார ரீதியில் நலிவடைந்த குடும்பங்களின் மாணவர்களுக்கு கல்வியில் அதிகாரம் அளிக்க மூன்று வகையான கல்வி உதவித் தொகைகள் வழங்கும் திட்டம் மத்திய சிறுபான்மையினர் நல அமைச்சகத்தால் அமலாக்கப்படுகின்றன.
மௌலானா ஆசாத் கல்வி அறக்கட்டளை மற்றும் திறன்மிக்க மாணவியருக்கான பேகம் ஹஸ்ரத் மஹால் தேசிய கல்வி உதவித் தொகை திட்டம் ஆகியவற்றின் கீழும் நிதியுதவி வழங்கப்படுகிறது.
2018-19 முதல் 2020-21 வரை 2,72,84,156 விண்ணப்பங்கள் பெறப்பட்டு, 1,96,81,133 விண்ணப்பங்கள் ஏற்கப்பட்டன. விண்ணப்பதாரர்களுக்கு ரூ.6,547.88 கோடி கல்வி உதவித் தொகை வழங்கப்பட்டுள்ளது.
மாநிலங்களவையில் இன்று மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி எழுத்து மூலம் அளித்த பதிலில் இதனைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780948
அறிவியல் மற்றும் தொழில்நுட்பத்துறை
அறிவியல் மற்றும் பொறியியல் ஆராய்ச்சிகளில் பெண்களுக்கு கூடுதல் வாய்ப்பு அளிக்கும் திட்டத்தை டாக்டர் ஹர்ஷ் வர்தன் தொடங்கி வைத்தார்
அறிவியல் தொழில் நுட்பத் துறையின் ஸ்தாபனமான அறிவியல் மற்றும் பொறியியல் ஆராய்ச்சி வாரியம் , ஆராய்ச்சித் துறையில் பெண்களுக்கு வாய்ப்புகளை ஊக்குவிக்கும் வகையில் முற்றிலும் பெண் விஞ்ஞானிகளுக்கான செர்ப்-பவர் என்னும் திட்டத்தை, மத்திய அறிவியல் மற்றும் தொழில்நுட்பம் புவி அறிவியல், சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்தன் காணொலிக் காட்சி வாயிலாக இன்று தொடங்கி வைத்தார்.
நிகழ்ச்சியில் பேசிய அமைச்சர், அறிவியல் தொழில்நுட்பத் துறையில் பெண் ஆராய்ச்சியாளர்களுக்கு கூடுதல் அதிகாரமளித்தலின் அவசியத்தை எடுத்துக் கூறினார். ஆராய்ச்சி வடிவமைப்புத் துறையில் இருபாலினரையும் ஒருங்கிணைக்கும் முயற்சி உலகளவில் கணிசமான கவனத்தை ஈர்த்துள்ளதாக அவர் தெரிவித்தார். "ஆராய்ச்சித் துறையில் பெண்களின் பங்களிப்பை மேலும் ஊக்குவிப்பது அரசின் முக்கிய முன்னுரிமைகளுள் ஒன்று" என்று குறிப்பிட்டார்.
பெண் ஆராய்ச்சியாளர்களுக்கு ஃபெல்லோஷிப் மற்றும் மானியம் வழங்கும் இந்த செர்ப்-பவர் திட்டம், தேசிய அளவில் அவர்களுக்கு அங்கீகாரம் அளிப்பதுடன் அரசின் இந்தத் திட்டத்தால் பெண் விஞ்ஞானிகளுக்கு கூடுதல் அதிகாரம் அளிக்கப்படுவதுடன், தலைமைப் பொறுப்புகளில் பெண்களின் பங்களிப்பையும் உறுதி செய்யும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668565
பிரதமர் அலுவலகம்
குடியரசுத் துணைத் தலைவர் ஹமீது அன்சாரி வழியனுப்பு விழாவில் மாநிலங்களவையில் பிரதமரின் உரை
மரியாதைக்குரிய தலைவர் அவர்களே,
பொதுச் சேவையில் நீண்ட காலம் இருந்த நீங்கள், உங்கள் உடலை கட்டுக்கோப்புடன் வைத்துக் கொண்டிருப்பதால் இன்றும் புதிய துறையில் தடம் பதித்து பணியாற்றத் தொடங்குவீர்கள் என நான் நம்புகிறேன். அரசியலுடன் தொடர்புடைய வரலாறு கொண்ட குடும்பப் பாரம்பரியம் உங்களுக்கு உள்ளது. உங்கள் பாட்டனார் தேசியக் கட்சி ஒன்றின் தலைவராக இருந்ததுடன், அரசியல் நிர்ணய சபையில் அங்கம் வகித்துள்ளார். ஒருவகையில் உங்களது முன்னோர்கள் பொது வாழ்க்கையில் பெரும் பங்கேற்றியதுடன், குறிப்பாக காங்கிரஸ் கட்சியில் தொடர்பு வைத்திருந்ததுடன் கிலாஃபத் இயக்கத்திலும் தொடர்பு வைத்திருந்த குடும்பத்தைச் சேர்ந்தவர் நீங்கள்.
தொழில்முறை தூதுவராக நீங்கள் பணியாற்றியுள்ளீர்கள். இப்போது அப்படி யாரையேனும் அடையாளம் காட்ட முடியுமா? இதை நான் பிரதமரான பின்னர்தான் புரிந்து கொண்டேன். ஒருவர் புன்னகைக்கும் போதும், கைகுலுக்கும் போதும் அதன் பொருள் என்ன என்பதை யாராலும் எளிதாகப் புரிந்து கொள்ள முடியாது. ஏனெனில், இந்த உடல்மொழிக்கு அவர்கள் கடந்த 10 ஆண்டுகளாக பயிற்றுவிக்கப்பட்டு இருக்கிறார்கள். அதன் காரணமாக இந்த அவைக்கு நிச்சயமாக பலனும் கிட்டியுள்ளது.
ஒரு தொழில்முறை தூதராக உங்களது வாழ்க்கையின் பெரும்பகுதி மேற்கு ஆசியாவிலேயே கழிந்தது. பல ஆண்டுகளாக ஒரே பகுதியில் ஒரே சூழல், ஒரே விதமான சிந்தனை மற்றும் ஒத்த கருத்துடைய மக்களுடன் ஒரே மாதிரியான கலந்துரையாடலில் உங்களது பொது வாழ்வின் பெரும் பகுதியை கழித்திருக்கிறீர்கள். ஓய்வு பெற்ற பின்னரும் உங்களது பெரும்பான்மையான பணிகள் அதே போல அமைந்திருந்த்து. அது சிறுபான்மை ஆணையமாக இருந்தாலும் சரி, அல்லது அலிகார் பல்கலைக்கழகப் பணியாக இருந்தாலும் சரி. ஆனால் கடந்த 10 ஆண்டுகளாக இந்த பொறுப்பு முற்றிலும் மாறுபட்டதாக உங்களுக்கு அமைந்திருந்தது. அதற்கு நீங்கள் அரசியல் சட்டத்தின் கட்டமைப்புக்கு உட்பட்டு பணியாற்றியதும், அதை சிறப்பாக மேற்கொள்ள கடுமையாக உழைத்ததும் குறிப்பிடத்தக்கது.
உங்களது நடவடிக்கைகளால் அவையில் சிலர் அசவுகரியமாக உணர்ந்திருக்கக் கூடும். ஆனால், இன்று அத்தகைய சூழல் இல்லை என்பது குறிப்பிடத்தக்கது. நீங்கள் இந்த சுதந்திரத்தை அனுபவிப்பதோடு, உங்களது தனிப்பட்ட எண்ண ஓட்டத்தின் அடிப்படையில் இனி நீங்கள் பணிபுரிய இயலும்.
நாம் கலந்துரையாடுவதற்கான சந்தர்ப்பங்கள் அதிகம் இல்லை என்றபோதிலும், நாம் எப்போது சந்தித்தாலும் உங்களிடம் இருந்து நிறைய கற்றுக்கொள்ள முடிந்தது. வெளிநாட்டு பயணம் செல்லும் முன் அல்லது சென்று திரும்பிய பின்னர் உங்களுடன் பேசுவதற்கான வாய்ப்பு எனக்கு கிடைத்த போதெல்லாம், உங்களது நுண்ணறிவை நான் உணர்ந்து கொண்டேன். எனது புரிதலை விரிவுபடுத்திக் கொள்ள அது உதவியது என்பதால், நான் உங்களுக்கு நன்றிக்கடன் பட்டவனாக இருப்பேன். உங்களுக்கு எனது மனப்பூர்வமான நன்றிகளைத் தெரிவித்துக் கொள்கிறேன்.
இந்த நாட்டின் குடியரசுத் துணைத் தலைவராக உங்களின் சேவைகளுக்கு இரு அவைகள் மற்றும் நாட்டு மக்களின் சார்பில் நன்றிகளை உரித்தாக்கிக் கொள்கிறேன். உங்கள் சாதனைகள், அனுபவம் மற்றும் ஓய்வுக்குப் பிந்தைய நிலை பெரிதும் குறிப்பிடத்தக்கது. அரசியல் சட்டத்தைப் பின்பற்றி உஙகள் நேரம் மற்றும் ஆற்றல் இந்த நாட்டுக்கு வழிகாட்டும் என நான் நம்புகிறேன்.
நன்றிகள் பல
(Visitor Counter : 154
மனித வள மேம்பாட்டு அமைச்சகம்
ஜூன் 2020 பருவ இறுதி தேர்வுக்கான படிவத்தை தாமத கட்டணமில்லாமல் ஆன்லைனில் சமர்பிப்பதற்கான கடைசி தேதியை 30 ஏப்ரல் 2020 வரை நீட்டித்தது இக்னோ
கொரோனா வைரஸ் பரவி வருவதையும், நாடெங்கிலும் சேவைகள் நிறுத்தப்பட்டுள்ளதையும் கருத்தில் கொண்டு, இந்திரா காந்தி தேசிய திறந்தநிலை பல்கலைக்கழகம் , ஜூன் 2020 பருவ இறுதி தேர்வுக்கான  படிவங்களை தாமத கட்டணமில்லாமல் சமர்பிப்பதற்கான கடைசி தேதியை 30 ஏப்ரல் 2020 வரை நீட்டித்துள்ளது.
மாணவர்கள் www.ignou.ac.in. என்னும் இணையதளத்தில் ஜூன் 2020 பருவ இறுதி தேர்வுக்கான  படிவத்தை சமர்பிக்கலாம். ஏற்கனவே, நாடெங்கிலும் உள்ள அனைத்து பிராந்திய மையங்கள்/கற்போர் ஆதரவு மையங்களில் கற்போர் ஆதரவு சேவைகள், நாவல் கொரோனா கோவிட்-19 தடுப்பு நடவடிக்கையாக 31 மார்ச், 2020 வரை தற்காலிகமாக நிறுத்தப்பட்டதை தொடர்ந்து, அசைன்மென்டுகளை சமர்பிப்பதற்கான கடைசி தேதியை இந்த பல்கலைக்கழகம் 30 ஏப்ரல், 2020 வரை நீட்டித்தது.
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார ஆணையம், சமூக நீதி மற்றும் அதிகாரமளித்தல் துறைகளுக்கு இடையேயான புதிய ஒப்பந்தத்தின் மூலம் பிரதமரின் ஆயுஷ்மான் பாரத் திட்டத்தின்கீழ், திருநங்கைகளுக்கு ஒருங்கிணைந்த சுகாதார சேவைகள் கிடைக்க வழி ஏற்பட்டுள்ளது
தேசிய சுகாதார ஆணையம், சமூக நீதி மற்றும் அதிகாரமளித்தல் துறைகளுக்கு இடையேயான புதிய ஒப்பந்தத்தின் மூலம் பிரதமரின் ஆயுஷ்மான் பாரத் திட்டத்தின்கீழ், திருநங்கைகளுக்கு ஒருங்கிணைந்த சுகாதார சேவைகள் கிடைக்க வழி ஏற்பட்டுள்ளது. புதுதில்லியில் இதற்கான ஒப்பந்தத்தில் தேசிய சுகாதார ஆணையத்தின் தலைமை செயல் அதிகாரி டாக்டர் ஆர் எஸ் ஷர்மா, சமூக நீதி மற்றும் அதிகாரமளித்தல் துறை செயலாளர் திரு ஆர் சுப்பிரமணியம் ஆகியோர் கையெழுத்திட்டனர். இந்நிகழ்ச்சிக்கு மத்திய சுகாதார அமைச்சர் டாக்டர் மன்சுக் மாண்டவியா, மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் ஆகியோர் தலைமை தாங்கினார்கள்.
இந்நிகழ்ச்சியில் பேசிய டாக்டர் மன்சுக் மாண்டவியா, இந்த ஒப்பந்தத்தின் மூலம் ஆயுஷ்மான் பாரத் திட்டத்தின்கீழ், திருநங்கைகளுக்கு சுகாதார சேவைகள் உறுதி செய்யப்படும் என்று தெரிவித்தார். திருநங்கைகளுக்கான தேசிய இணையதளம் வழங்கிய சான்றிதழ் வைத்திருப்பவர்களுக்கு அனைத்து சுகாதார பயன்களும் கிடைப்பதற்கு இந்த ஒப்பந்தம் வகை செய்துள்ளதாக அவர் கூறினார். திருநங்கைகளுக்கு ஆண்டுக்கு 5 லட்சம் ரூபாய் மருத்துவ காப்பீடு வழங்குவதற்கு சமூக நீதி மற்றும் அதிகாரமளித்தல் துறை அமைச்சகம் நிதி அளிக்கவுள்ளது என்று தெரிவித்தார். ஆயுஷ்மான் பாரத் திட்ட பயன்களுடன் திருநங்கைகளுக்கான பாலியல் அறுவை சிகிச்சை திட்டம் குறித்தும் உத்தேசிக்கப்பட்டு வருவதாக அவர் கூறினார்.
பின்னர் பேசிய அமைச்சர் டாக்டர் வீரேந்திர குமார், சமூகத்தில் அடித்தட்டு மக்களுக்காக கல்வி, கண்ணியத்துடன் வாழ்தல், சுகாதார உதவி, வாழ்வாதாரம் மற்றும் திறன்மேம்பாட்டிற்கான வாய்ப்புகளில் மத்திய அரசு அக்கறை செலுத்தி வருவதாகத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1854076
பெட்ரோலியம் மற்றம் இயற்கை எரிவாயு அமைச்சகம்
உலக உயிரி எரிபொருள் கூட்டமைப்பு: இந்தியாவின் ஜி20 தலைமைத்துவத்தின் கீழ் முன்னுரிமை நடவடிக்கைகளில் ஒன்று
முன்னணி உயிரி எரிபொருள் உற்பத்தியாளர்கள் மற்றும் நுகர்வோர் நாடுகளான பிரேசில், இந்தியா மற்றும் அமெரிக்கா ஆகிய நாடுகள், ஆர்வமுள்ள பிற நாடுகளுடன் இணைந்து உலக உயிரி எரிபொருள் கூட்டமைப்பை உருவாக்க அடுத்த சில மாதங்களில் இணைந்து செயல்படவுள்ளன. இந்த கூட்டமைப்பு, ஒத்துழைப்பை எளிதாக்குவதையும், போக்குவரத்து துறை உள்ளிட்ட துறைகளில் நிலையான உயிரி எரிபொருளின் பயன்பாட்டை தீவிரப்படுத்துவதையும் நோக்கமாகக் கொண்டது. இது சந்தைகளை வலுப்படுத்துதல், உலகளாவிய உயிரி எரிபொருள் வர்த்தகத்தை எளிதாக்குதல், உறுதியான கொள்கைப் பாடம், பகிர்வு மற்றும் உலகளாவிய தேசிய உயிரி எரிபொருள் திட்டங்களுக்கு தொழில்நுட்ப ஆதரவை வழங்குதல் ஆகியவற்றிற்கு முக்கியத்துவம் அளிக்கும். ஏற்கனவே செயல்படுத்தப்பட்ட சிறந்த நடைமுறைகள் மற்றும் வெற்றிகரமான நிகழ்வுகளின் அடிப்படையிலும் இந்த கூட்டமைப்பு திட்டங்களை வலியுறுத்தும்.
தற்போதுள்ள தொடர்புடைய மண்டல மற்றும் சர்வதேச அமைப்புகள், உயிரி எரிசக்தி முன்முயற்சிகள், உயிரி பொருளாதாரம், மற்றும் எரிசக்தி மாற்றத் துறை முன்முயற்சிகள் ஆகியவற்றுடன் இக்கூட்டமைப்பு இணைந்து செயல்படும்.
உலக உயிரி எரிபொருள் கூட்டமைப்பு என்பது இந்தியாவின் ஜி20 தலைமைத்துவத்தின் முன்னுரிமை நடவடிக்கைகளில் ஒன்றாகும். இந்திய எரிசக்தி வாரம் 2023-ன் போது பெட்ரோலியம் மற்றும் இயற்கை எரிவாயு மற்றும் வீட்டுவசதி மற்றும் நகர்ப்புற விவகார அமைச்சர் திரு ஹர்தீப் சிங் பூரி இதனை அறிவித்தார்.
வெளியுறவுத்துறை அமைச்சகம்
மும்பையில் நடைபெறும் மேம்பாட்டு பணிக்குழுவின் முதலாவது கூட்டம் பற்றி ஜி20 அமைப்பின் இந்திய பிரதிநிதி விளக்கம்
டிசம்பர் 13 முதல் 16 வரை மும்பையில் மேம்பாட்டு பணிக்குழுவின் முதலாவது கூட்டம் நடைபெற இருப்பதை முன்னிட்டு ஜி20 அமைப்பின் இந்திய பிரதிநிதி திரு அமிதாப் காந்த் இன்று செய்தியாளர்களிடையே உரையாற்றிய போது இந்தியாவின் முன்னுரிமைகள் மற்றும் அணுகுமுறை குறித்து விளக்கினார். 2010-ஆம் ஆண்டு முதல் ஜி20 அமைப்பில் மேம்பாட்டு திட்டங்களின் பொறுப்பாளராக மேம்பாட்டு பணி குழு செயற்பட்டு வருகிறது.
அப்போது பேசிய திரு காந்த், இன்று உலகம் சந்திக்கும் சவால்களை அனைவரும் ஒன்றிணைந்தால் மட்டுமே தீர்க்க முடியும் என்று வலியுறுத்தினார். ஜி20 உறுப்பினர்கள் மட்டுமல்லாது சர்வதேச தெற்கு பிரதேசங்களின் விருப்பங்களையும் நமது முன்னுரிமைகள், பிரதிபலிக்கின்றன. உள்ளடக்கிய, லட்சியமிக்க, உறுதியான மற்றும் செயல் சார்ந்த அணுகுமுறையை இந்தியா பின்பற்றி வருகிறது. பருவநிலை செயல்பாடு மற்றும் நிதி அடங்கிய பசுமை மேம்பாடு, எரிசக்தி மாற்றம் மற்றும் சுற்றுச்சூழலுக்கான வாழ்க்கைமுறை -லைஃப்; நிலையான வளர்ச்சி இலக்குகளின் அமலாக்கத்தை துரிதப்படுத்துதல்; வளர்ச்சிக்காக டிஜிட்டல் பொது சரக்குகள்/ தரவுகள் முதலியவை இந்தியாவின் முன்னுரிமைகளாக இருக்கும் என்று திரு காந்த் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleseDetail.aspx?PRID=1882908
அறிவியல் மற்றும் தொழில்நுட்பத்துறை
தேசிய உற்பத்தி புதுமைக் கண்டுபிடிப்புகள் 2021-22 ஆய்வறிக்கை வெளியிடப்பட்டது, இது இந்திய உற்பத்தி துறையில் போட்டித் தன்மையை மேம்படுத்த உதவும்
தேசிய உற்பத்தி புதுமைக் கண்டுபிடிப்புகள் 2021-22 ஆய்வறிக்கையை அறிவியல் மற்றும் தொழில்நுட்பத் துறை செயலாளர் டாக்டர் எஸ் சந்திரசேகர் 27, ஏப்ரல் 2023 அன்று வெளியிட்டார்.
அப்போது பேசிய டாக்டர் சந்திரசேகர், தேசிய உற்பத்தி புதுமைகண்டுப்பிடிப்புகள் 2021-22 ஆய்வறிக்கை இந்திய உற்பத்தித் துறையில் போட்டித் தன்மையை மேம்படுத்தவும், மொத்த உள்நாட்டு உற்பத்தியில் பங்களிப்பை அதிகரிக்கவும், மத்திய அரசின் அறிவியல் மற்றும் தொழில்நுட்பத்துறை முன்னுரிமை அளிப்பதாக தெரிவித்தார்.
நிறுவனங்களின் புதுமை கண்டுபிடிப்புகளுக்கான உகந்த நடவடிக்கைகள் மற்றும் தடைகள் குறித்த விரிவான தகவல்கள் ஆய்வறிக்கையில் இடம்பெற்றுள்ளதாகக் கூறினார். உற்பத்தி நிறுவனங்களின் புதிய உற்பத்திப் பொருட்கள், சேவைகள், வர்த்தக நடவடிக்கைகளுக்கு மாநிலங்களும், துறைகளும், எவ்வாறு செயலாற்றியுள்ளன என்பது குறித்து நுணுக்கமான மதிப்பீடு செய்யப்பட்டுள்ளதாக டாக்டர் சந்திரசேகர் தெரிவித்தார்.